Yeezy 420 Online Sale, UP TO 63% OFF\nyeezy boost 420 Shop Clothing \_u0026 Shoes\nFS] Yeezy Blue Tint Size 7 DSWT 420 +\nYEEZY 350 V2 DSWT UK 10 BIN 420 City\nYeezy 700 yeezy boost 420 Shop Clothing \_u0026 Shoes yeezy 420 boost off 59% - www Nike SB Dunk High 420 \_ Compra \_u003e adidas yeezy 420 9.5- OFF 60 Shop \_u003e yeezy 420- Off 74% - tribac.org! Compra \_u003e adidas yeezy 420 420fu Sneakers Adidas Originals Shoe Adidas buy \_u003e yeezy 420, Up to 73% OFF Footwear Releases April 2020 Week Nike Dunk SB High Skunk 420 - 313171-300 yeezy 420 off 57% - www.akelsanenerji Adidas Yeezy Boost 350 V2 Cream White Footwear Releases April 2020 Week Shop \_u003e yeezy 420- Off 77% - tribac.org! Yeezy Boost 350 Blue Tint size 7.5 UK yeezy boost 420 Shop Clothing \_u0026 Shoes Buy now adidas YEEZY BOOST 700 MAUVE FS] Yeezy Blue Tint Size 7 DSWT 420 + most expensive Yeezys ever YEEZY 350 V2 DSWT UK 10 BIN 420 City yeezy 420\nThe cloth - by The c, 2022-01-14 00:24:56\nMe encant - by Me en, 2022-01-16 15:24:56\nThe shoes - by The s, 2022-01-19 08:24:56\nService a - by Servi, 2022-01-18 23:24:56\nI bought - by I bou, 2022-01-13 14:24:56\nnike ld zero black\nnike zoom fly flyknit drop\njordan 1 obsidian raffle\nnot for resale jordan 1 raffle\njordan 12 oreo


2 Petro 3 | Bbaibbele lili a Intaneti | Bbaibbele lya Busanduluzi Bwanyika Mpya\nBasikasampusampu balaunduluzya lunyonyooko luboola (1-7)\nJehova tamukide pe (8-10)\nAmuyeeye naa mweelede kuba bantu bali buti (11-16)\nMajulu mapya anyika mpya (13)\nAmucenjele kutegwa mutaleyi (17, 18)\n3 Nobayandwa, oolu lino ndugwalo lwabili ndondimulembela, oomo mbubonya mbuli mulugwalo lwangu lwakusaanguna, mondisensemuna mizeezo yanu mibotu kwiinda mukumuyeezya,+ 2 ikutegwa mwiibaluke majwi aakaambwa musyule* abasinsimi basalala alimwi amulawo wa Mwami alimwi Mufwutuli wesu kwiinda mubaapostolo banu. 3 Cakusaanguna, amuzyibe kuti kumazuba aamamanino kuyooboola basikasampusampu akusampaula kwabo, ibayootobela zisusi zyabo beni+ 4 kabaamba kuti: “Ino nkuli ikubako kwakwe ooko kwakasyomezyegwa?+ Kayi, kuzwa buzuba bamatata nobakoona mulufwu, izintu zyoonse zyazumanana mbubonya mbozyakabede kuzwa kumatalikilo aazilenge.”+ 5 Nkaambo acaali tabakabikkili maano kaambo kakuti kwiinda mujwi lya Leza, ikaindi kwakali majulu alimwi anyika njumu yakasumpwidwe atala aamaanzi alimwi yakazingulukidwe amaanzi;+ 6 akuti kwiinda muzintu eezyi inyika yakuciindi eciya yakanyonyoonwa noyakapaizyigwa maanzi aazambangulwe.+ 7 Pele kujwi ndimunya eelyo majulu alimwi anyika ziliko lino zyabambilwa mulilo alimwi zyayobolwa kusikila mubuzuba bwalubeta abwalunyonyooko lwabantu basampaula Leza.+ 8 Nokuba boobo nobayandwa, mutakalubi kaambo aaka kakuti, buzuba bomwe kuli Jehova* buli mbuli myaka iili cuulu alimwi myaka iili cuulu ili mbuli buzuba bomwe.+ 9 Jehova* tamukide pe kujatikizya cisyomezyo+ cakwe kweelana ambobayeeya bamwi kuti wamuka, pele umukkazikila moyo nkaambo tayandi kuti muntu uuli woonse anyonyoonwe, pele uyanda kuti boonse bakonzye kweempwa.+ 10 Nokuba boobo, buzuba bwa Jehova*+ buyoosika mbuli mubbi,+ eelyo majulu naayooloba amuzuzumo mupati mukulaba kwaliso,+ pele zintu zyakujulu aanyika mbwaanga ziyoopya kapati, ziyakweenzemuka alimwi nyika amilimo iili mumo ziyoobikkwa antangalala.+ 11 Mbwaanga zintu eezyi zyoonse ziyakweenzemuka boobu, amuyeeye buyo naa mweelede kuba bantu bali buti mubukkale busalala alimwi amilimo yakubelekela Leza cakulyaaba, 12 nomulindila akuyeeyesya* kusika* kwabuzuba bwa Jehova,*+ eelyo majulu naayoonyonyoonwa mumulilo uuvwilima+ alimwi zintu zyakujulu noziyoonyenguluka akupya kutaambiki! 13 Pele kuli majulu mapya anyika mpya nzyotulindila swebo kweelana acisyomezyo+ cakwe, alimwi muli zyeezyi muyooba bululami.+ 14 Aboobo, nobayandwa, mbwaanga nywebo mulindila zintu eezyi, amusoleke kusikila mpomugolela kuti kumamanino akamujane kamutajisi kabala nokaba kampenda alimwi kamuli muluumuno.+ 15 Kuyungizya waawo, amubone kukkazika moyo kwa Mwami wesu kuti ndufwutuko, mbubonya awalo mukwesu uuyandwa Paulo mbwaakamulembela kweelana abusongo mbwaakapegwa,+ 16 kaamba zintu eezyi mbubonya mbwacita mumagwalo aakwe oonse. Nokuba boobo, mulingawo kuli zintu zimwi zikatazya kumvwa, alimwi zintu eezyi nzyobapilinganya ibantu aabo batakwe luzyibo* alimwi batakkalikene mbubonya mbobacita Magwalo aambi, cakuti balalinyonyoona beni. 17 Aboobo nywebo nobayandwa, mbomujisi kale luzyibo oolu, amucenjele kutegwa mutaleyi antoomwe ambabo kwiinda mukulubizya kwabantu babi alimwi akuleka kuzyandamana.+ 18 Citabi boobo pe, pele amuzumanane kukomena muluzyalo lwa Leza amuluzyibo lwa Mwami a Mufwutuli wesu Jesu Kristo. Kulinguwe akube bulemu lino alimwi mane kukabe kutamani. Ameni.\n^ Naa “zintu zyakasinsimwa.”\n^ Naa “akuyandisisya.” Mu Chigiriki, “akubindaanya.”\n^ Mu Chigiriki, “kubako.”\n^ Naa “batayiisyidwe.”


BALA MU Abbey Abkhaz Abui Achi Acholi Adhola Afrikaans Ahanta Aja Ajië Albanian Albanian Sign Language Altai Alur American Sign Language Amharic Amuzgo (Guerrero) Angolan Sign Language Arabic Arabic (Morocco) Arabic (Sudanese Creole) Arabic (Tunisia) Argentinean Sign Language Arhuaco Armenian Armenian (West) Armenian Sign Language Assamese Assyrian Attié Aukan Australian Sign Language Austrian Sign Language Awajun Awing Aymara Azerbaijani Azerbaijani (Cyrillic) Bafia Bakoko Balinese Bambara Banjar Baoule Bashkir Basque Bassa (Cameroon) Bassa (Liberia) Batak (Dairi) Batak (Karo) Batak (Simalungun) Batak (Toba) Belize Kriol Belorussian Bengali Biak Bicol Bidayuh (Bukar) Bisa (Lebir) Bislama Bissau Guinean Creole Blackfoot Bolivian Sign Language Bomu Bosnian Botswana Sign Language Boulou Bribri British Sign Language Budza Bulgarian Bulgarian Sign Language Bura Bushi Bété Cambodian Cambodian Sign Language Carib Catalan Cebuano Central Alaskan Yupik Changana (Mozambique) Changana (Zimbabwe) Chavacano Chichewa Chiga Chilean Sign Language Chin (Falam) Chin (Hakha) Chin (Kuki) Chin (Mara) Chin (Matu) Chin (Tiddim) Chin (Zotung) Chinantec (Ojitlan) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chontal (Oaxaca Chontal (Tabasco) Chopi Chuabo Chuvash Cibemba Cinamwanga Cinyanja Colombian Sign Language Comorian (Ngazidja Congolese Sign Language Cora Corsican Costa Rican Sign Language Cree Plains (Roman) Cree West Swampy (Roman) Crimean Tatar (Cyrillic) Croatian Croatian Sign Language Curripaco Czech Czech Sign Language Dakota Dangme Danish Danish Sign Language Dari Dayak Ahe Dayak Ngaju Dayak Tomun Digor Dinka Diola Dogon (Toro So) Douala Drehu Dusun Dutch Dutch Sign Language Ecuadorian Sign Language Edo Efik Emberá (Chamí) Emberá (Northern) Emberá (Catío) English Esan Estonian Estonian Sign Language Ethiopian Sign Language Eton Ewe Ewondo Fang (Ntoumou) Fante Faroese Fataluku Fe'fe' Fijian Filipino Sign Language Finnish Finnish Sign Language Fon Frafra French French Sign Language Frisian Fulfulde (Cameroon) Futuna (East) Ga Galician Garifuna Georgian German German Sign Language Ghanaian Sign Language Ghomálá’ Gitonga Gokana Gouro Greek Greek Sign Language Greenlandic Guadeloupean Creole Guambiano Guarani Guarani (Bolivia) Guatemalan Sign Language Guerze Guianese Creole Gujarati Gun Guna Guéré Haitian Creole Hausa Havu Hawai’i Pidgin Hawu Hebrew Herero Hiligaynon Hindi Hiri Motu Hmong (White) Honduras Sign Language Hong Kong Sign Language Hopi Huastec (San Luis Potosi) Huastec (Veracruz) Huave Huichol Hungarian Hungarian Sign Language Hunsrik Iban Ibanag Ibinda Icelandic Igbo Iloko Inakeanon Indian Sign Language Indonesian Indonesian Sign Language Inga Irish Isoko Italian Italian Sign Language Itawit Iu Mien Ivorian Sign Language Ixil Jamaican Sign Language Japanese Japanese Sign Language Javanese Javanese (Eastern) Jiwaka Jula Kabardin-Cherkess Kabiye Kabuverdianu Kabyle Kachin Kadazan Kalanga (Botswana) Kalanga (Zimbabwe) Kamayo Kambera Kankanaey Kannada Karen (S'gaw) Kazakh Kazakh (Arabic) Kei Kekchi Khana Khasi Kikamba Kikaonde Kikongo Kikongo ya Leta Kikuyu Kiluba Kimbundu Kinande Kinaray-a Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Konkani (Devanagari) Konkani (Roman) Korean Korean Sign Language Kpelle Krio Kuanua Kurdish Sorani Kwangali Kwanyama Kyangonde Ladin (Gardenese) Lakota Lamba Lambya Laotian Lari Latgalian Latvian Latvian Sign Language Lenje Lhukonzo Limbum Lingala Lithuanian Lithuanian Sign Language Lolo Loma Lomongo Lomwe Longuda Lovari Low German Luganda Lunda Luo Luvale Luxembourgian Macedonian Macua Macushi Madagascar Sign Language Madi Madura Mahorian (Roman) Maithili Makaa Makasae Makhuwa-Meetto Makhuwa-Shirima Malagasy Malay Malayalam Malaysian Sign Language Maltese Mam Mamasa Mambae (Ermera) Mambwe-Lungu Mandjak Mangareva Maninkakan (Eastern) Manipuri Manipuri (Roman) Mano Manyawa Maori Mapudungun Maragoli Marathi Marquesian (Hiva Oa) Marquesian (Nuku Hiva) Martiniquan Creole Mauritian Creole Maya Maya (Mopán) Mayangna Mayo Mazahua Mazatec (Huautla) Mbala Mbo Medumba Mende Mentawai Meru Meta' Mexican Sign Language Mingrelian Miskito Mixe Mixtec (Costa) Mixtec (Guerrero) Mixtec (Huajuapan) Mixtec (Tilantongo) Mixtec (Tlaxiaco) Mizo Mnong (Central) Mongolian Moore Motu Mozambican Sign Language Myanmar Myanmar Sign Language Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Nama Navajo Ndau Ndebele Ndebele (Zimbabwe) Ndonga Nengone Nepali Nepali Sign Language New Zealand Sign Language Newari Ngabere Ngangela Ngbandi (Northern) Ngiemboon Ngombale Nias Nicaraguan Sign Language Nicobarese Nigerian Pidgin Nigerian Sign Language Niuean Nivaclé Northern Ojibwe (Roman) Norwegian Norwegian Sign Language Nsenga (Mozambique) Nyungwe Nzema Odawa Odia Okpe Oromo Ossetian Otetela Otomi (Eastern Highland) Otomi (Mezquital Valley) Otomi (State of Mexico) Palauan Palikúr Pamona Panamanian Sign Language Pangasinan Papel Papiamento (Aruba) Papiamento (Curaçao) Paraguayan Sign Language Pashto Pehuenche Pemon Pennsylvania German Persian Phimbi Piaroa Pidgin (Cameroon) Pidgin (West Africa) Pilagá Polish Polish Sign Language Pomeranian Poqomchi' Poqomchi' Portuguese (Portugal) Portuguese Sign Language Pular Punjabi Punjabi (Shahmukhi) Páez Q'anjob'al Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Quiche Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Pastaza) Quichua (Salasaca) Quichua (Santiago del Estero) Quichua (Tena) Rapa Nui Rarotongan Romanian Romanian Sign Language Romansh (Ladin) Romansh (Sursilvan) Romany (Argentina) Romany (Bulgaria) Romany (Eastern Slovakia) Romany (Germany) Romany (Macedonia) Romany (Macedonia) Cyrillic Romany (Northern Greece) Romany (Romania) Romany (Southern Greece) Ronga Roviana Rumanyo Rungus Runyankore Russian Russian Sign Language Rwandan Sign Language Réunion Creole Saami (North) Samoan Samoan Sign Language Sangir Sango Santhali (Devanagari) Santhali (Roman) Saramaccan Sarnami Scottish Gaelic Sena Senoufo (Cebaara) Sepedi Serbian Serbian (Roman) Serer Sesotho (Lesotho) Sesotho (South Africa) Setswana Seychelles Creole Shona Shuar Shughni Sidama Silozi Sinhala Slovak Slovak Sign Language Slovenian Soli Solomon Islands Pidgin Somali Songomeno South African Sign Language Spanish Spanish Sign Language Sranantongo Sunda Surigaonon Susu Swahili Swahili (Congo) Swati Swedish Swedish Sign Language Swiss German Sign Language Sylheti (Bengali) Sãotomense Taabwa Tagalog Tahitian Tajiki Talian Tamil Tandroy Tangkhul Tankarana Tarahumara Tarahumara (Western) Tarascan Tatar Teke (Congo Kinshasa) Telugu Tetun Belu Tetun Dili Tewe Thai Thai Sign Language Ticuna Tigrinya Tii Tiv Tlapanec Toaripi Toba Tojolabal Tok Pisin Tongan Toraja Torres Strait Creole Totonac Toupouri Tshiluba Tshwa Tsonga Turkana Turkish Turkmen Tuvaluan Twi Tyrewuju Tzeltal Tzotzil Tzutujil Uab Meto Udmurt Uighur (Arabic) Uighur (Cyrillic) Ukrainian Umbundu Urdu Urhobo Uruguayan Sign Language Uruund Uzbek Uzbek (Roman) Valencian Venda Venezuelan Sign Language Vezo Vietnamese Vietnamese Sign Language Wa Waima Wallisian Warao Waray-Waray Wayuunaiki Wejewa Welsh Wichi Wolaita Wolof Xhosa Xârâcùù Yacouba Yansi Yaqui Yemba Yoruba Yukpa Zambian Sign Language Zande Zapotec (Guevea) Zapotec (Isthmus) Zapotec (Ixtlán) Zapotec (Lachiguiri) Zapotec (Quiatoni) Zapotec (Quiavicuzas) Zapotec (Villa Alta) Zapotec (del Valle) Zimbabwe Sign Language Zulu\nKujana wasandula kuti . . .\nnciimwi cintu cili mumoyo wako na?\nnkubotelwa kuli kujulu na?\nmbwami bwakujulu na?\n“Leza wakujulu uyoobusya bwami butakooyoonyonyoonwa.”—Daniele 2:44.\n“Twazyalilwa mwana, twapegwa mwana mulombe. Bweendelezi buyookala azifunzi zyakwe.”—Isaya 9:6.\nNCIZYAAMBA KULI NDUWE\nBwami bululeme bunga bulakugwasya.—Isaya 48:17, 18.\nUyobaa buumi bukkwene alimwi bukondelezya, munyika mpya njitulangilila.—Ciyubunuzyo 21:3, 4.\nKUJANA TWAZISYOMA NA COONZYO NZILYAAMBA BBAIBBELE?\nIiyi, akaambo katwaambo tubili:\nJesu wakatondezya zitakacitwe aBwami bwaLeza. Jesu wakayiisya basikumutobela kuti bakombele bwami bwaLeza kuti buze anyika. Alimwi akuti kuyanda kwaLeza kucitwe ansi aano. (Matayo 6:9, 10) Jesu wakatondezya kuti eeyo nkombyo iyoosandulwa biyeni.\nNakaali anyika, Jesu wakasanina bantu, wakaponya bakali kuciswa, alimwi wakabusya bakafwide! (Matayo 15:29-38; Johane 11:38-44) Mbwali Mweendelezi waBwami bwaLeza bwajunza, Jesu wakatondezya bubotu butakacitilwe bantu batakeendelezegwe aBwami oobo.—Ciyubunuzyo 11:15.\nZilikucitika munyika zitondezya kuti Bwami bwaLeza bwaba afwiifwi kusika. Jesu wakambilizya kuti Bwami bwaLeza kabutanakweeta luumuno anyika, munyika mwakali kuyoovula inkondo, nzala, alimwi amizuzumo yanyika.—Matayo 24:3, 7.\nTulikuzibona eezyo zitondezyo mazuba aano. Aboobo, tulalusyomo lwakuti lino-lino Bwami bwaLeza buyoomaninsya mapenzi aayo oonse.\nBuyooba biyeni buumi mubweendelezi bwaBwami bwaLeza?\nMubuzyo ooyu ulasandulwa muBbaibbele muli INTEMBAUZYO 37:29 amuli ISAYA 65:21-23.\nIBbabbele lilapandulula kuti nkamboonzi Leza ncaakalenga nyika, mapenzi azoomana lili, alimwi akuti buumi bwakunembo munyika bunoli biyeni kuli baabo batakakkale mulinjiyo.\nText Sala naa uyanda kukkopa zyakamwayigwa zilekkodedwe Bwami bwaLeza Niinzi?\nAudio Sala naa uyanda kukkopa zyakuswiilizya zyakalekkodwa Bwami bwaLeza Niinzi?\nNkamboonzi Nitweelede Kwiiya Bbayibbele?\nIno Bbaibbele Ulibona Biyeni?\nUyeeya Kuti Mazuba Alikunembo Anooli Biyeni?\nNiinzi Cinga Cilapa Kuti Mpuli Kiibotelwa?\nNgwani Loko Uli Kweendelezya Nyika?\nMapenzi Azoomana Na?\nBafwide Bayoopona Lubo Na?\nTulazijana Kuli Nsandulo Zyamibuzyo Iikataazya Mubuumi?


Zikombelo Zyeendelezyegwa aMfulumende: Mulazyo wa Lweeno 501C3 Print\nZikombelo Zyeendelezyegwa aMfulumende: Mulazyo wa Lweeno 501C3\nEezyo zikombelo ambungano zyabupaizi zizumizya nguzu zyamfulumende kutegwa zitanoobbadeli mitelo, akuzumizyigwa kubunganya bantu, azimwi zintu, nkokuti eezyo zikombelo zileendelezyegwa amfulumende yacisi. Zitalika kuba zibelesyo zya mfulumende, akukutauka milimo amakanze aabaleli bacisi akumwayikizya mizeezo yamapolitikisi akataa bantu. Basicikombelo lwabo balayandisya kuti cikombelo cabo cilanganyigwe amfulumende kutegwa eelyo nobapa kwakkumi azituuzyo, cikombelo citanoobbadeli mutelo wa mali aayobololwa kuzwa kubantu mucikombelo.\nMulazyo wa 501(c)(3) ngwakulesya mbungano zyabupaizi nokuba zyalugwasyo mucisi ca Amelika kuti zizandulwe akuleka kubbadela mitelo. Nokuba kuti eeci cibalo caambilizya mulazyo wini ooyu, pele kucenjezya nkotupa nkwakuti ooyu mulazyo utaalukila kuzisi zyoonse. Kufumbwa mbungano iilanganyigwa amfulumende yacisi, eeyo mbungano italika kweendelezyegwa amfulumende. Mpoonya aawo italika kuba cibelesyo ca mfulumende alimwi yeelede kutobela mulawo wacisi nanka kuleka kulanganyigwa kuba cikombelo.\nMumwezi wa Kasanga lubwi, 2007, batola milumbe ku KSLA News 12 mu dolopo lya Shreveport, Louisiana, bakaambilizya nzila mpya yaankamika eeyo mfulumende yaku Amelika njiibelesya kunyonganya Milawo yacisi. Kwakaambilizyigwa kuti mfulumende yakatalika kuyiisya beembezi bazikombelo kuti basungilizye buleya kweendelezyegwa amfulumende, kumwi kabaambila bantu kuti: ba “KSLA News 12 bakabbukizya kuti [muziindi nokuvwunduka nkondo mucisi], bapaizi beelede kugwasyilizya mfulumende kulwana sinkondonyina mupati wamfulumende: ooyo sinkondonyina wa mfulumende, ndiswe tobantu bacisi.”1\nCisi ca Amelika cakayakwa kuti cibe cisi citakwe mwami akusyomezya lwaanguluko lwakubaa cikombelo kakwiina poopo. Cintu cakatobela waawo ca “kwaandaanya cikombelo a mfulumende” wakali mulazyo weendelezya milawo yacisi abuleli mu Amelika. Ncintu cilaantenda kapati kuti mfulumende yakombelezya basololi bazikombelo mukukakatila buyo kweendelezya bantu bacisi. Ciyubunuzyo 13 cilembedwe kucenjelela nguzu zyamfulumende iitundulula buleya eeyo iiyoosungilizya makanze aanjiyo atalaa nyika yoonse:\nAlimwi walo wakalaa nguzu zyakuti abikke buumi mu cibumbwa camunyama , kuti eeco cibumbwa caambaule akusinganya kufumbwa muntu uutakombi cibumbwa camunyama kuti ajayigwe.\nAlimwi ulasinikizya boonse, basyoonto abapati, bavwubi abacete, baangulukide abaangidwe, kuti batambule caando mujanza lyabo lyalulyo, nokuba munkumo zyabo:\nAlimwi kuti kutabi muntu wuula nokuba kusambala, pele buyo ooyo ulaa caando, nokuba zina lya munyama, nanka mweelwe wamunyama (Ciyubunuzyo 13:15-17)\nNcintu cilaa kaambo kapati kuti cisi ca Amelika ciluujisi kale cino ciindi kulibambila kubelesya bapaizi bazikombelo kuti banyonaune buleya. Musilisi Durell Tuberville ngomweembezi mudolopo lya Shreveport ulaa Mulimo wa Kuzima Mulilo mu Office lya Musilikani waku Caddo. Eelyo walo naakabuzyigwa kuti ino bapaizi bazikombelo zyaandeene inga babelekela antoomwe amfulumende muciindi ca manyongwe, Tuberville wakati: "Mulimo mutaanzi swebo ngotwaambila muntu uuli woonse ngwakuti, 'atumvwane, atweendelane alimwi tusumpye cintu eeci, mpoonya tuyoobonana aakale akusinsana zintu nzyotwiimpene eelyo aanikwiindide manyongwe.'"2 Ooku kulamatila kubaa lukamantano akataa zikombelo akupangana cilongwe amfulumende, nje ntenda kucikombelo comwe-comwe eeyo iiciletela lusyomo lwiimpene a milawo yalwaanguluko akuleta busofwaazi buli mu mapolitikisi.\nBantu bazyibide kulangila basololi babo kuti babeendelezye. Eeco ncintu cisyangidwe mumbungano zyabupaizi amwalo kuti kabasyoma mu mweembezi, mupaizi nanka mwiyi wabo. Zikombelo lyoonse zibikkide mpindu mpati mulusyomo lwazyo lwiimpanya cikombelo cabo akataa zikombelo zimwi. Aaka nkakaambo keni ncokuli zyuulu atalaa zyuulu zyazikombelo zizulilwa ku BunaKristu. Pele eelyo basololi bazikombelo nobatalika kusumpaula makanze aamfulumende, kufumbwa cintu ciimpene akataa zikombelo, cilaindwa kumbali akwiile kugantaganta kwaamba. Lukamantano akumvwana cilongwe, nokuba kuti badyaamininwa kasimpe ansi, ncecintu cipati cili kumbele kwiinda kwiimpana mubupaizi.\nIzwanga lini basololi bazikombelo ndyobaambilwa kuti baambilizye kumbungano zyabo, liyeeme mukupelengusya kampango ka Baloma 13: “Nyoonse amulibatamike kumfulumende zyabulelo, nkaambo kunyina nguzu pele buyo eezyo Leza nzyaakasimpa. Imfulumende ziliko zyakabikkwa aa Leza.” (BaLoma 13:1, New International Version)3 Kweendelanya aba Dave Hodges ba mubandi wa (Common Sense Show), “kweezyeezya beembezi bazikombelo bali 28,000 bakapegwa mulimo aba FEMA/DHS, kuti babe Bagwasyi ba Nkamu ya Bapaizi, alimwi. . . mulimo wabo mutaanzi ngubaatumwa, ngwakwaambila bantu bambungano zyabo kuti bateelele ba DHS [Mulimo wa Bukwabilizi bwa Cisi] kweendelanya a BaLoma 13.”4 Ooku nkulubizya akucenga kusandulula BaLoma 13 kutegwa baumuzye beembezi kuti baleke kuzwanganina zintu zilaa mulimo mulusyomo akubasungilizya kuti nkaambo Taata Yahuwah nguwaasala mfulumende, aboobo zintu zyoonse zyaambwa akucitwa mumfulumende, zyeelede kuteelelwa.\nEezyo zikombelo zyakaandeene mucisi ca Amelika lino zyakapangana cilongwe akusangana amfulumende. Lino zilakonzya kusungilizyigwa kutola milumbe ya mfulumende iisinikizya buleya – nokuba kuti eeyo milumbe kiisampaula ciimo alusyomo lwa cikombelo cabo. Mu Kavwumbi Kaniini, 2014, munzi wa Houston, Texas wakapegwa malailile aakwaanga beembezi bazikombelo bosanwe aabo bakali kusungilizya zikombelo zyabo kuzangila mfulumende akulwana cibeela camfulumende ca Mulazyo wa (Houston Equal Rights). Ooyu mulawo wakapa bukwabilizi bwa mfulumende kuli baabo balimbana kumatako, aabo bacitana cisaaza abasankwa abasimbi mbweenya buyo, abaabo bakasandulwa zinswe kuleka mbubaazyalidwe. Aayo malailile aankuta akali kujatikizya zinjaanji. Akali kwaambilizya kusanganya milumbe iikambaukwa, misalo, azintu zilembedwe (kusanganya amilumbe iituminanwa muluwaile) iijatikizya mulawo ooyo, azyeezyo zikazya mulawo wamfulumende, busofwaazi bwaku kucita cisaaza kumatako, amakani aabusankwa abusimbi alimwi amweendelezi wadolopo, Annise Parker. Aaya malailile akali kusanganya kutali buyo zintu zyaambilizyigwa abeendelezi bazikombelo, pele kusanganya kufumbwa eeco ncobabambulula akuzumizya nanka cili mumaanza aabo.5\nUutola milumbe ku Fox News, Todd Starnes, wakabona kuti “kuli nkondo iiyanda kuvwundumuka atalaa lwaanguluko lwabupaizi mudolopo lya Houston, Texas.”6 Mumulumbe ngweenya ooyo, Starnes wakazubulula kamwi kaambo nkaakatumina mweendelezi wadolopo Parker mu Twitter oomo mwaakaambilizya kuti, ikuti basololi bazikombelo kabakambauka mapolitikisi, idolopo lilaa lwaanguluko kubabuzya kufumbwa ncobakambauka.\nMbuli mbocimvwika kuyoosya cintu eeci, Mweendelezi Parker wakaliluleme kuti aaba basololi babelekela zikombelo zyakalilembya mumulazyo wa 501(c)(3), eeco ncintu cini bunji bwazikombelo mbozibede sunu mucisi ca Amelika. Ooyo mulazyo wakaindi wakalaa mpuwo ya “kwaandaanya cikombelo amfulumende” wakamwaigwa. Lwaanguluko lwa bupaizi lwakadilimunwa atalaa cintu comwe buyo: mali.\nMfulumende ya Bumpelenge\nMali ne nguzu. Yahushua wakalaazyi kabotu makani aaya eelyo Walo naakati: “Kunyina muntu uunga wabelekela basimalelo bobile: nkaambo inga wacimwa umwi, akuyandisya umwi, nanka kuyaamina kuli yooyu, akusulaika yuulya. Webo tokonzyi kukutaukila [Yahuwah] abuvwubi ” (Mateyo 6:24, 1599 Geneva Bible)\nZikombelo zyakaungulwa akwiindwa kunsaa maanu akucengelelwa kuti zilitolaansi akulibatamika kuti zyeendelezyegwe amfulumende. Mu 1954, umwi simfulumende Lyndon B. Johnson wakasomba zikombelo kuleka kubbadela mitelo kuti “zimucitile cibotu” alakwe. Coonse ncizyakeelede kucita ncakulilembya mucipepa ca mfulumende ca 501(c)(3), akwaambilizya kuti mbungano zyabo lino zyeelede kulanganyigwa kuti nzikombelo zizumizyidwe amulawo wacisi.\nEeco cintu cakali mbuli bbiza lya Trojan. Kwiinda mumulawo ooyo, kunyina pe zikombelo anozyeelede kubbadela mitelo! Cibeela ca Mitelo mu Mfulumende (IRS) ngo simitelo uuyobolola mitelo ya mfulumende yacisi ca Amelika. Umwi uubeleka mucibeela eeci, Peter Kershaw wakalemba kuti:\nIme nsyeli buyo mubelesi wa IRS ooyo wakagambidwe kuti nkaambo nzi zikombelo ncozyuunka kumfulumende kuyoozumizyigwa kuleka kubbadela mitelo kakuli kutaanguna kunyina cikwelete ncobajisi kumfulumende pe, alimwi balangila kulesyegwa kubbadela mitelo kakuli bakalaanguludwe kale kuleka kubbadela mitelo eeyo. Bunji bwesu lino twakanyandwa kuti nkaambo nzi basololi bazikombelo ncobayanda kweendelezyegwa akunyonaunwa acibeela camfulumende eeco kakuli bunji bwabantu baku Amelika ncobapailila kuti cizwe akataa maumi aabo. Zikombelo zili ambaakani yiimpene kapati, pele balo tabazyi nokuba kukkomanina zintu eezyo zyaambilizya lwaanguluko lwakuteendelezyegwa aamfulumende.7\nKulesyegwa kubbadela mitelo ngo sibwaamu umwi wakacengelezya zikombelo zyaanyika kuti zilekele mfulumende kweendelezya nzyobaambilizya akubalesya kwaambilizya kasimpe. Kutegwa zikombelo kazicilanganyigwa kweendelana amilawo yacisi, zikombelo tazyeelede kwaambilizya zintu zisampaula mfulumende nokuba ziteendelani amilawo yacisi. Kuti zyacita boobo, ciimo cazyo mumulawo 501(c)(3) inga camwaigwa, nkabela basicikombelo tabaceelede kupa kwakkumi azituuzyo kuzwa mumali aabo kucikombelo cabo. Eeci inga caambilizya kuti aceye mali aapegwa kugwasyilizya milimo yacikombelo. Imbungano zyabupaizi eezyo zitobela cizuminano eeci, nokuba zizuminano zimwi, mbuli bucitwa ku Amelika, basaina cizuminano camulawo wa 501(c)(3), aboobo balisalila kweendelezyegwa amfulumende cakuliyandila lwabo beni. Kuzuminizya kuti babalwe akataa zikombelo zizuminwa amfulumende, naa kutambula mulazyo wa 501(c)(3), nkuzumina kuti mfulumende ibe njiibasolweda akubasalila kufumbwa ncobeelede kukambauka ancobeelede kuzimaanya.\nIzikombelo zitazumini kumvwana amulawo wamfulumende wa 501(c)(3) tazilanganyigwi kuti zicili zikombelo pe. Kulesyegwa kubbadela mitelo, ncintu ciyandika kubasololi bazikombelo nkaambo kuti kakwiina mulawo ooyo, bunji bwabasicikombelo inga balekela limwi kupa mali aabo kugwasyilizya milimo yacikombelo.\nNgooyu mukonzyanyo wacintu cakacitika eelyo Mbungano ya Congressiono Black Caucus niyakakkala muswaangano wakulaya zikombelo zyabantu basiya mbobakeelede kweendelana amilawo yakupegwa camutwe cakuvwootezya kutegwa bagwasyilizye Barack Obama, muleli mutaanzi uusiya waku Amelika. Umwi wamfulumende Emanuel Cleaver, Musololi wambungano ya Congressiono Black Caucus, wakaambilizya makani aakali mumuswaangano ooyo, kapandulwida uutola milumbe waku MSNBC kuti:\nTuyooba aabantu batwiiminina bazwa muzikombelo zili fuka aabo beembela bantu basika munsaa zyuulunzuma 10, mpoonya tuyootaanguna, kubazyibya makani woonse ngobeelede kuzyiba azintu nzyobeelede kwaamba anzyobateelede kujatikizya cikombelo eezyo zinga zyasotoka mulawo wa 501(c)(3) mumfulumende. Mubwini, swebo tuyoobaa Mweendelezi wa IRS mumuswaangano ooyo, tuyoobaa Muzeki Mupati, Eric Holder, mpoonya tuyoobaa nkamu yabasimilawo bazinguluka kuzwa mucisi coonse, baku ACLU [Mbunga ya Lwaanguluko lwa Bantu mu Amelika] – akulaya beembezi bazikombelo boonse zintu nzyobazumizyidwe anzyobateelede kucita.8\nEelyo mfulumende niipa cizuminano cakucita kufumbwa cintu, eeco caambilizya kuti eeyo mfulumende ilaa nguzu zyakulesya cizuminano eeco kweendelanya amalailile aali mucizuminano eeco. Inguzu zyakuzumizya nzyeenya nenguzu zyakukasya kucita cintu. Ikuti mfulumende tiiyazumizya akupa cizuminano cakucita cintu cimwi, aako kaambo keelede kuteelelwa kuti muntu ulaa lwaanguluko lwakucita cintu eeco, aboobo, mfulumende tiikwe nguzu mucintu eeco pe. Ncintu citaluleme kuzikombelo kuzumizya mfulumende kweendelezya nzyobasyoma kuyanda buyo kuti batambule mali.\nMwaapositolo Paulu wakacenjezya kuti bantu tabeelede kukamantana abaabo batakwe lusyomo pe.\nMutavwelani abakunze. Ino bululami inga bwaswaangana buti abubi? Naa mumuni ulavwelana buti amudima?\nSena Kilisito a Saatani balakonzya kuzuminana? Naa musyomi ujisi lubazu nzi ayooyo uutasyomi? (2 Bakolinto 6:14-15)\nImbungano yabupaizi ilacinca akuba lubono lwa mfulumende eelyo niitambula mulawo wa 501(c)(3) nokuba kuzumina kuti ilanganyigwe kuba cikombelo cizumizyidwe amilawo yacisi. Kutambula cizuminano ca mfulumende nkuzumizya mfulumende kuti yiingane kweendelezya akunyonauna cikombelo, aboobo eeco cipa kupindaula lusyomo abweende bwacikombelo eeco cizumina mulawo ooyo. Muciindi ca Nkondo Iitontola, beendelezi bacikombelo ku Cisi ca Sovieti abalongwenyina tiibakacincauzya buyo nzyobakali kuyiisya kuti zitanyemyi mfulumende, pele bakayindizya aawo akutalika kubejelezya BanaKristunyina ku mfulumende. Alimwi eeci tiicakaletelezya buyo kudilimuna munyinza wa Ironi Curtaini. Pele cicizumanana kucitika kufumbwa kubusena ooko mfulumende nkoyeendelezya cikombelo.\nBunji bwazikombelo, mbungano zyabupaizi azimwi nkamu zigwasyilila bantu mu Amelika, nimpindu zitobela mulawo wa 501(c)(3) wakuleka kubbadela mitelo. Muli Amosi 3:3, Yahuwah wakabuzya kuti, “Hena bantu bobile inga beendela antoomwe pele buyo kuti bazuminana?”\nKulibatamika ku mfulumende, nkuzumizya mfulumende kuti ikweendelezye.\nEelyo cikombelo nocitambula mulawo wakuleka kubbadela mitelo 501c3, eeco cikombelo:\nCikaka lwaanguluko lwa kwaambilizya nzyobasyoma.\nCitula ansi lwaanguluko lwakupaila.\nCitula ansi lwaanguluko lwakukombelezya baabo babamba milawo amilawo njobasaina.\nCitula ansi lwaanguluko ndocipedwe mumilawo yacisi.\nTacaangulukide kwaambilizya lusyomo lwabweende bwazintu buzuba oobo.\nInga catalika kweendelezyegwa mubukandu kakuli kuyoowa kuti batanyemi nkamu ya IRS eeyo iikonzya kumwaya cizuminano ca kuleka kubbadela mitelo.\nEeco cikombelo ciba makwebo aa Cisi.9\nZikombelo zyamusyobo ooyo tazicili zikombelo zisolwedwa a Mwami Yahuwah, pele lino zilaa simalelo mupya: cisi caanyika. Zitobela malailile abweendelezi bwacisi, kutali kutobela jwi lyokwa Yahuwah. Kuti kakuli kudonaika kuti makanze aamfulumende ngayeendelezya lusyomo lwa makwebo aacitwa muzina lya zikombelo mazubaano, muntu inga walanga buyo mulandu wa Cikolo Cipati ca Bob Jones kacizekelana amfulumende yaku Amelika (461 U.S. 574). Mukukosozya kaambo, Nkuta Mpati yaku Amelika, yakayubununa makanze aamfulumende mumulawo wa 501c3:\nInkuta yakakosozya kuti imbungano iizumina mulawo (eeyo iitabbadeli mitelo mucizuminano ca 501c3), yeelede “kubelekela akweendelana akuyanda kwabantu babuleya,” ileelede kubaa makanze aayendelana “amuzeezo wabantu boonse,” alimwi tiiyelede kucita cintu “eeco cikazyanya akuteendelana aciimo ciimvwi Mfulumende.” Kubikka kaambo mubufwaafwi, aaka kampango kaamba kuti mulimo mutaanzi wambungano iitabbadeli mitelo ngwakubelekela Mfulumende akubelesya milawo yamfulumende iizumizyidwe.10\nKulibatamika ku Mfulumende Kutegwa Batambule Mali\nZikombelo ziyandisya kuleka kubbadela mitelo mumulawo wa 501(c)(3) kwiinda mboziyandisya kasimpe katondezyedwe mu Mangwalo. Kuti nikwali kaambo kamwi, aaka kalikke nkakaambo katondezya kuti eezyo zikombelo nga masinagogwe ookwa Saatani. Pele kucili zinjaanji kwiinda waawo. Eelyo cikombelo nocizumina akusaina mulawo (501(c)(3) wakuleka kubbadela mitelo ku mfulumende, cizumina kuti cinikutobela milawo amilazyo yeendelezya nkamu zyamakwebo mumulawo wa 501(c)(3)!\nIcikombelo cakasaina cizuminano ca 501c3, cakazumina kutula ansi lwaanguluko lwaco lwa kupaila akukomba kakwiina kwiinganinwa akunyonaunwa aamfulumende.\n. . . Eeco cikombelo cakayaka lukwakwa mumbali lyaco kubelesya milazyo yacizuminano ca 501c3, cakazumina kucesya nguzu zya mulawo ookwa [Yahuwah] akusumpula milawo yacisi atalaa mulawo Wakwe. Ngooyu mukonzyanyo; mukuzumina kuti cikombelo cileke kwaambilizya milumbe iicenjezya bantu alimwi iisampaula basimapolitikisi bagwebenga basofweede. Eeci balacicita kutegwa bazumanane kuvwunwa akuleka kubbadela mitelo . . . .11\nNcenciceeci nkamu ya World’s Last Chance nciikombelezya basyomeka boonse kuti batije akuyaamukila limwi kulaale azikombelo zyoonse zyeendelezyegwa amfulumende. Kucinyina makani kuti naa kuli kasimpe kali buti mucikombelo cimwi, pele aako nkasimpe kasanganyidwe azintu zilubide. Basikwiiya basyomeka bokwa Yahuwah tabeelede kulisanganya muli zya Bbabbuloni pe.\nTakweelede kuyeeyelwa buyo kuti, mulandu ukkede atalaa basololi bazikombelo pe. Muntu omwe-omwe mucikombelo ulaa mulandu mbweenya mbuli basololi bazikombelo, nkaambo kanji-kanji basicikombelo mbabatonkaika basololi kuti basaine cizuminano ca 501(c)(3) akulesya cikombelo kubbadela mitelo. Alimwi mpeenya aawa, ooku nkuyandisya buyo mali. Nokuba kuti zikombelo zileka ncobeni kubbadela mitelo, pele aayo mali ngobasangila kwakkumi basicikombelo mu zituuzyo taakonzyi kubbadela mitelo pele buyo kuti batondezya mbunga ya IRS kuti aayo mali ngobakasangila akapegwa cikombelo cizumizyidwe mumulawo wacisi.\nNokuba kuti kunyina mulawo waamba kucita cintu eeco, zikombelo zinjaanji zilazumanana kusaina cizuminano eeco ambunga ya IRS nkaambo eeco ncecisyomya basololi bazikombelo, basicikombelo abaabo basangila mali kuti eeco cikombelo cilizumizyidwe amulawo wacisi aboobo taceelede kubbadela mutelo. Ngooyu mukonzyanyo, bantu basangila mali kucikombelo cizumizyidwe mumulawo wacisi balizyi kuti tabeelede kubbadela mitelo nobapa mali kucikombelo eeco.12\nCintu cuusisya ncakuti, kasimpe kasowelwa kumbali kuyandisya buyo kulivwuna kubbadela mitelo.\nAaka nkakaambo kakopede zyalane lyamamanino atalaa nyika. “Nkaambo nimpindu nzi njajana muntu kuti wavwuba nyika yoonse, kwamana wasweekelwa buumi bwakwe? Naa ncinzi muntu ncakonzya kupa kuti anunuzye buumi bwakwe?” (Maako 8:36, 37) Zyoonse mbungano zyabupaizi zilembedwe akuzumizyigwa aamfulumende nkaambo kakuleya mitelo nokuba kukwabililwa munzila imwi, eezyo nzibeela zya Bbabbuloni, aboobo nzyezikombelo eezyo ziyoobaa nguzu zipenzya basaante kubelesya milawo yacisi mbuli mbokwaambidwe mucishinshimi. Johane Muyubunuzi wakatondezyegwa munyama, katantide atalaa “sibwaamu mupati.”\nMukaintu wakasamide zisani zyacisombo azisalala pyu, wakalibotya angolida atubwe tweebesi tuyandisi. Mujanza wakajisi nkomeki yangolida iizwide zisusi azimwi zisesemya zyabumambe bwakwe.\nAnkumo yakwe kwakalembedwe zina lyakuzaalikizya lyakuti, “Bbabbuloni wa maseseke mupati uuzyala basimamambe boonse azisesemyo zyoonse zyaansi.”\nMpoonya ndakabona kuti mukaintu wakakoledwe bulowa bwabasalali alimwi abulowa bwabaabo bakajaigwa akaambo kakusyomeka kuli Yahushua. (Ciyubunuzyo 17:4-6)\n“Bwaamu” nkuswaangana akuzuminana aceeco citazumizyidwe mumulawo citeendelani amulawo ookwa Yahuwah. Kuti bupaizi kabulede abulo bomwe antoomwe mfulumende yaanyika, oobo mbwaamu. Bantu bokwa Yahuwah tabeelede kuba basicikombelo bambungano zyamusyobo ooyo pe.\nKamuzwa Muli Nguwe, Nobantu Bangu!\nWakapozomoka ajwi pati wati, “Wawa, wawa Bbabbuloni munzi mupati! Waba busena bukkala myuuya mibi! Waba ciyobwedo camyuuya yoonse iisofweede, aciyobwedo cabayuni basofweede abasesemya.\nNkaambo masi woonse akanywa waini wabukali bwabumambe bwakwe. Bami boonse bamunyika bakacita mamambe anguwe, abalo basambazi bakandilila kuvwuba akaambo kazisusi zyakwe zinji.”\nMpawo ndakamvwa jwi limbi lyakazwa kujulu lyakati, “Amuzwe! Tamweelede kulisofwaazya anguwe, tamweelede kusubulwa anguwo!\nNkaambo zinyonyoono zyakwe zili lundene ziyanda kusika kujulu kwini. Mwami Yahuwah waiyeeya milandu yamukaintu ooyu. (Ciyubunuzyo 18:2-5, 1599 Bbaibbele lyaku Geneva)\nMulimo wa Basalali ku Mfulumende Masimpe aa BaLoma 13\n3 Kampango ka NIV kalilembuludwe aawa bbala lyomwe-lyomwe nkaambo eeli ndibbuku linyongene kusandululwa libelesyegwa kanjaanji kutonkela kumbele kutamikizya majwi ookwa Paulu. Nkamu ya WLC kunyina pe niizumizya busanduluzi bwa NIV. Kolanga cilembedwe aawa "What is the position of the WLC Team on today's Bible?"\n6 http://www.foxnews.com/opinion/2014/10/14/city-houston-demands-pastors-turn-over-sermons/ Izilembuludwe zyakazwa muzipekupeku. Makani manjaanji ngaaya: http://www.washingtonpost.com/national/religion/houston-subpoenas-pastors-sermons-in-gay-rights-ordinance-case/2014/10/15/9b848ff0-549d-11e4-b86d-184ac281388d_story.html and http://www.huffingtonpost.com/2014/10/15/houston-pastor-sermon_n_5992044.html.\n7 In Caesar’s Grip, kuya kumbele.\n12 IRS Cakalembwa mu 1828, Tax Guide for Churches and Religious Organizations, pepa 2. http://www.benefitsboard.com/forms/other/irs%20tax%20guide%20pub1828.pdf


Marko 4 | Bbaibbele lili a Intaneti | Bbaibbele lya Busanduluzi Bwanyika Mpya\nZIKOZYANYO ZYA BWAMI (1-34)\nIkaambo Jesu ncaakali kubelesya zikozyanyo (10-12)\nCikozyanyo casikuminza capandululwa (13-20)\nLambe talivwumbwi cisuwo (21-23)\nCipimyo ncomubelesya (24, 25)\nSikuminza woona (26-29)\nNseke yamusitada (30-32)\nKubelesya zikozyanyo (33, 34)\nJesu waumuzya guwo (35-41)\n4 Alimwi wakatalika kuyiisya kumbali aalwizi, eelyo kwakamubunganina nkamu mpati yabantu. Aboobo wakatanta akukkala mubwato akuzwa kunkomwe, pele nkamu yoonse yakali mumbali, kunkomwe yalwizi.+ 2 Mpoonya wakatalika kubayiisya zintu zinji kwiinda muzikozyanyo,+ eelyo naakali kubayiisya, wakabaambila kuti:+ 3 “Amuswiilile. Amubone! Sikuminza umwi wakaunka kuyoominza.+ 4 Naakali kuminza, mbuto zimwi zyakawida mumbali aanzila, mpoonya bayuni bakaboola akuzilya. 5 Zimwi zyakawida anyika yamabwe aawo aatakali bulongo bunji, eelyo zyakamena cakufwambaana akaambo kakuti bulongo tiibwakali bunji.+ 6 Pele izuba nolyakabala, zyakaneta alimwi zyakayuma akaambo kakutasimpa miyanda. 7 Mbuto zimbi zyakawida mumamvwa, mpoonya mamvwa akakomena akuzisyaanikizya, aboobo tiizyakazyala micelo.+ 8 Pele zimwi zyakawida mubulongo bubotu, eelyo nozyakamena akukomena, zyakatalika kuzyala micelo iiyungizyidwe ziindi izili 30, izili 60 alimwi azili 100.”+ 9 Mpoonya wakayungizya kuti: “Ooyo uujisi matwi aamvwa, aamvwe.”+ 10 Lino naakaba alikke, aabo mbaakali limwi antoomwe abali Kkumi Ababili bakatalika kumubuzya kujatikizya zikozyanyo.+ 11 Eelyo wakabaambila kuti: “Nywebo mulaamvwisya maseseke+ aa Bwami bwa Leza, pele kuli baabo ibali kunze zintu zyoonse zili muzikozyanyo,+ 12 kutegwa nokuba kuti kulanga balakonzya kulanga pele tabakonzyi kubona, nokuba kuti kumvwa balakonzya kumvwa, pele tabamvwisyi caambwa; alimwi kunyina nobayoosanduka kutegwa balekelelwe.”+ 13 Alimwi wakabaambila kuti: “Tamucizyi cikozyanyo eeci, aboobo ino mbuti mbomukonzya kuzimvwisya zikozyanyo zimwi zyoonse? 14 “Sikuminza uminza jwi.+ 15 Aboobo, aaba nembuto zyakaminzigwa mumbali aanzila ooko jwi nkolyakaminzwa; pele mbobalitambwida buyo, Saatani ulaboola+ akulibweza jwi liminzidwe mulimbabo.+ 16 Mbubonya buyo aaba nembuto zyakaminzigwa anyika yamabwe; mbobalimvwida buyo jwi, balalitambula calukkomano.+ 17 Nokuba boobo, tabajisi miyanda, pele balazumanana kwakaindi kaniini; mpoonya mbwaasikila buyo mapenzi akupenzyegwa akaambo kajwi, balatyompwa. 18 Alimwi nkozili azimwi mbuto zyakaminzigwa mumamvwa. Eezyi mbaabo ibakalimvwa jwi,+ 19 pele kulibilika+ kwamubweende bwazintu obuno* akoongelezya kwalubono+ akuyandisya+ zintu zimwi zyoonse kulabweza busena akusyaanikizya jwi, mpoonya talicizyali micelo. 20 Mpoonya mbuto zyakaminzigwa mubulongo bubotu mbaabo ibaswiilila jwi akulitambula camaanza obilo akuzyala micelo iiyungizyidwe ziindi izili 30, izili 60 alimwi azili 100.”+ 21 Alimwi wakabaambila kuti: “Sena lambe noliyasyigwa lilavwumbwa cisuwo* naa kubikkwa mujungusi lyabulo? Sena talibikkwi acibikkilo calambe?+ 22 Nkaambo kunyina cintu cisisidwe citakayubununwi; kunyina cintu civwumbidwe kabotu-kabotu citakabi antangalala.+ 23 Kufwumbwa uujisi matwi aamvwa, aamvwe.”+ 24 Kumane wakabaambila kuti: “Amubikkile maano kuli zyeezyo nzyomutiimvwe.+ Cipimyo ncimupimya, andinywe ncomuyoopimizyigwa, inzya muyooyungizyilwa. 25 Nkaambo kufwumbwa muntu uujisi uyoopegwa azimwi,+ pele kufwumbwa muntu uutajisi, noziba zyeezyo nzyajisi uyoonyangwa.”+ 26 Aboobo wakazumanana kwaamba kuti: “Munzila eeyi Bwami bwa Leza buli mbuli muntu nasyanga mbuto mubulongo. 27 Uloona masiku akubuka bwaca, azyalo mbuto zilamena akukomena—pele tazyibi bwini mbozikomena. 28 Bulongo kubugama bulazyala micelo buce-buce, kusaanguna busonga mpoonya makunka, kumamanino kulaba nseke kumakunka. 29 Pele mbwaatubila buyo maila, ulatalika kwaacesa asikela, nkaambo ciindi cakutebula casika.” 30 Alimwi wakaamba kuti: “Ino inga twabukozyanisya anzi Bwami bwa Leza, naa ncikozyanyo nzi ncotukonzya kubelesya kubupandulula? 31 Buli mbuli nseke yamusitada, yalo aciindi noyasyangwa mubulongo inga nenseke nsyoonto kunseke zyoonse zili anyika.+ 32 Pele yasyangwa, ilamena akukomena kapati kwiinda zisyango zyoonse akuba amitabi mipati cakuti bayuni bauluka mujulu balajana aakukkala mucimvwule canjiyo.” 33 Wakabaambila jwi lya Leza kwiinda muzikozyanyo zinji+ zyamusyobo ooyu, kufwumbwa buyo kuti kabakonzya kumvwa. 34 Masimpe, taakwe naakali kwaambaula ambabo kakunyina kubelesya cikozyanyo, pele kumbali wakali kubapandulwida basikwiiya bakwe zintu zyoonse.+ 35 Alimwi mubuzuba oobo, nokwakaba kumangolezya, wakabaambila kuti: “Atuzabukile mutala eliya.”+ 36 Eelyo nobakaambila nkamu yabantu kuti baunke, bakamukkwezyeka mubwato alimwi kwakali mato aambi.+ 37 Lino kwakaba guwo pati, amayuwe akali kuuma kubwato, aboobo maanzi akatalika kunjila mubwato cakunga bwakatiibbile.+ 38 Pele walo wakalilede kusyule lyabwato, kabikkide mutwe acilitulisyo. Aboobo bakamubusya akumubuzya kuti: “Mwiiyi, sena unyina makani kuti tuyanda kufwa?” 39 Eelyo wakanyamuka akukalalila guwo akwaambila lwizi kuti: “Umuna! Batama!”+ Mpoonya guwo lyakaleka, alimwi kwakaumuna wi. 40 Aboobo wakababuzya kuti: “Nkaambo nzi ncomuyoowede boobu? Sena tamunaba alusyomo?” 41 Pele bakayoowa kapati, alimwi bakalibuzya kuti: “Ino mubwini nguni ooyu? Noliba guwo alimwi alwizi zilamumvwida.”+\n^ Naa “kwamuciindi ecino.” Amubone Bupanduluzi Bwamabala.